**ANUNȚ DE SELECȚIE A ELEVILOR DIN**

**ȘCOALA PROFESIONALĂ SPECIALĂ „SF.NICOLAE”**

**PENTRU PARTICIPARE LA PROIECTUL „Connecting, we grow”, nr.proiect 2023-1-RO01-KA121-SCH-000133580, finanțat prin programul Erasmus+,**

**perioada de implementare 1.06.2023-31.08.2024**

Școala Profesională Specială „SF.NICOLAE” selectează 8 elevi pentru a participa la mobilitatea de învățare a grupului de elevi, desfășurată în perioada **22-26.04.2024**, la **Școala Primară Specială** **din Podebrady, Republica Cehă,** în cadrul proiectului Erasmus+, „Connecting, we grow”, nr.proiect 2023-1-RO01-KA121-SCH-000133580. Cei 8 elevi vor fi însoțiți de 8 cadre didactice.

***DATE PROIECT:***

**Beneficiar:** Școala Profesională Specială „SF.NICOLAE”

**Partener:** Școala Primară Specială din Pidebrady, Republica Cehă

**Finanțator**: Uniunea Europeană, prin programul Erasmus+, Acțiunea Cheie 1, Mobilități în domeniul Educației școlare

**Perioada de mobilitate:** 22 aprilie 2024 – 26 aprilie 2024

**Obiectivul mobilității**: Dezvoltarea abilităților de viață la elevi prin participarea la mobilitatea de grup în vederea desfășurării de activități de învățare și terapii specifice și de compensare la școala gazdă.

**Criterii de selecție a elevilor:**

1. Este înscris într-una din clasele I-IV pentru elevi cu dizabilități mintale severe, profunde sau asociate;
2. Are abilități bune de relaționare cu interlocutori variați;
3. Abilități bune de comportament adecvat în cadrul grupului atât într-un mediu cunoscut, cât și într-un mediu nou;
4. Prezintă interesul și motivație pentru activitățile școlare și extrașcolare și de terapii specifice și de compensare;
5. Are autonomie personală de bază ( deprinderile de igienă, deplasare și autoservire);
6. Are capacitate de a rezista frustrării de a sta separat de părinți/tutori/îngrijitori pe perioada mobilității;

Are frecvența școlară foarte bună în general și în special la activitățile de terapii specifice și de compensare.

*Criterii de departajare:*

* Participarea anterioară la mobilități Erasmus+. Au prioritate elevii care nu au mai participat anterior la mobilități în cadrul programului Erasmus+;
* Rezultatele școlare. Elevii vor fi admiși în ordinea descrescătoare a mediilor.

Dosarul de candidatură va conține următoarele documente, într-un dosar de plastic cu șină:

1. Adeverință de elev cu menționarea clasei în care este înscris elevul.
2. Cerere de înscriere în grupul țintă al proiectului (Anexa nr. 1)
3. Copie CI/ certificat naștere
4. Grilă de evaluare completată de diriginte (Anexa nr. 2)
5. Grilă de evaluare completată de părinte (Anexa nr. 3)
6. Declarație GDPR (Anexa nr.4)
7. Adeverință medicală, eliberată de medicul școlar (în care să fie menționat că nu are interdicții medicale de a călători cu avionul)

Calendarul selecției:

1. Depunerea dosarelor de candidatură: 31.01.2024 ora 8.00 - 07.02.2024, ora 16.00. Dosarele vor fi depuse la secretariat de către dirigintele clasei și vor primi numere de înregistrare.
2. În data de 07.02.2023, ora 16.00, vor fi predate Comisiei de Evaluare.
3. Evaluarea dosarelor de candidatură : 08 februarie 2024.
4. Afișarea rezultatelor: 09 februarie 2024, ora 12.00, pe site-ul școlii, la avizierul școlii și pe whatsapp, pentru clasele participante.
5. Înregistrarea contestațiilor: 10.02.2024, orele 12.00-14.00
6. Afișarea rezultatelor finale: 11.02.2024, orele 12.00.

Pentru mai multe informații vă rugăm să consultați procedura de selecție publicată pe site-ul școlii *-* [*http://scoalaprofesionalasfnicolae.ro/*](http://scoalaprofesionalasfnicolae.ro/) - sau **Comisia de proiecte**:

*Țuțu Alina Ștefania – telefon 0729049362*

***IMPORTANT:***

1. **Documentele de selecție vor fi realizate într-un singur exemplar și introduse în ordinea precizată într-un dosar din PVC cu șină;**
2. **Nerespectarea termenelor precizate în calendarul de selecție sau punerea la dispoziția comisiei de selecție a unor informații eronate sau neadevărate, conduc la eliminarea candidatului din concursul de selecție.**